section_heading: Vrijeme
paragraph_text: Na bilo koji element vremena može se dodati decimala, ali samo ako je posljednji u nizu. Iako decimalna oznaka može biti točka ili zarez, standard ISO 8601:2004 preporučuje zarez kao separator između vremena i decimale. Na primjer, "14 sati i 30 i pô minute" može se zapisati kao "14:30,5", "1430,5", "14:30.5" ili "1430.5". Broj znamenaka decimale nije ograničen, ali se sudionici trebaju o tome dogovoriti. Na primjer, kod Microsoftovog SQL servera preciznost je tri decimale, tj. hh:mm:ss[.mmm].